CELEX: 32005R0223
Language: hu
Date: 2005-02-10 00:00:00
Title: A Bizottság 223/2005/EK rendelete (2005. február 10.) bizonyos áruknak a Kombinált Nómenklatúrában történő osztályozásáról

11.2.2005   
            
            
               HU
            
            
               Az Európai Unió Hivatalos Lapja
            
            
               L 39/18
            
         
      A BIZOTTSÁG 223/2005/EK RENDELETE
   
   (2005. február 10.)
   bizonyos áruknak a Kombinált Nómenklatúrában történő osztályozásáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikk (1) bekezdés a) pontjára,
   mivel:
   
               (1)
            
            
               A 2658/87/EGK rendelethez csatolt Kombinált Nómenklatúra egységes alkalmazása érdekében szükséges az e rendelet mellékletében említett áruk osztályozásáról szóló intézkedések elfogadása.
            
         
               (2)
            
            
               A 2658/87/EGK rendelet meghatározta a Kombinált Nómenklatúra értelmezéséről szóló általános szabályokat. Ezeket a szabályokat kell alkalmazni bármely más nómenklatúrára vonatkozóan, amely teljesen a Kombinált Nómenklatúrán alapul, vagy azt adott esetben további bontással egészíti ki, és amelyet valamely különös közösségi rendelkezéssel hoznak létre az árukereskedelemhez kapcsolódó tarifális és más intézkedések alkalmazásának céljából.
            
         
               (3)
            
            
               Az említett általános szabályok értelmében a melléklet táblázatának 1. oszlopában leírt árukat, a 3. oszlopban feltüntetett okok alapján, a táblázat 2. oszlopában feltüntetett KN-kód alá kell osztályozni.
            
         
               (4)
            
            
               Szükséges kikötni, hogy a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) értelmében a tagállamok vámhatóságai által kibocsátott, és az ezzel a rendelettel nem összhangban lévő, az áruk Kombinált Nómenklatúrában történő osztályozására vonatkozó kötelező érvényű tarifális felvilágosítást a jogosult egy három hónapos időszakon belül továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódex Bizottság véleményével,
            
         ELFOGADTA EZT A RENDELETET:
   1. cikk
   A melléklet táblázatának 1. oszlopában leírt árukat a Kombinált Nómenklatúrán belül a táblázat 2. oszlopában feltüntetett KN-kód alá kell osztályozni.
   2. cikk
   Az 1992. október 12-i 2913/92/EGK tanácsi rendelet értelmében a tagállamok vámhatóságai által kibocsátott, az ezzel a rendelettel nem összhangban lévő, kötelező érvényű tarifális felvilágosítás egy három hónapos időszakon belül továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2005. február 10-én.
      
         
            a Bizottság részéről
         
         László KOVÁCS
         
         
            a Bizottság tagja
         
      
   
   
      (1)  HL L 256., 1987.9.7., 1. o. A legutóbb az 1989/2004/EK bizottsági rendelettel (HL L 344., 2004.11.20., 5. o.) módosított rendelet.
   
      (2)  HL L 302., 1992.10.19., 1. o. A legutóbb a 2003-as csatlakozási okmánnyal módosított rendelet.
   
      MELLÉKLET
      
                  Árumegnevezés
               
               
                  Besorolás (KN-kód)
               
               
                  Okok
               
            
                  (1)
               
               
                  (2)
               
               
                  (3)
               
            
                  Piros színű, piros bogyós gyümölcsök ízére emlékeztető szirupos folyadék, melynek Brix-értéke 67, és 1 000 literre számolva a következő az összetétele:
                  
                              Víz
                           
                           
                              426,7 l
                           
                        
                              Szacharóz
                           
                           
                              794,0 kg
                           
                        
                              Citromsav
                           
                           
                              80,0 kg
                           
                        
                              Piros bogyós gyümölcsök aromája
                           
                           
                              12,0 kg
                           
                        
                              Nátrium-ciklamát
                           
                           
                              4,6 kg
                           
                        
                              Aceszulfám K
                           
                           
                              3,5 kg
                           
                        
                              Nátrium-benzoát
                           
                           
                              1,0 kg
                           
                        
                              Aszkorbinsav
                           
                           
                              2,0 kg
                           
                        
                              Tri-nátrium-citrát
                           
                           
                              7,0 kg
                           
                        
                              és színezőanyagok.
                           
                           
                               
                           
                        A készítmény alkoholtartalma 1,3 % vol térfogatszázalék.
                  Vízben való feloldást követően a készítmény fogyasztható.
               
               
                  2106 90 20
               
               
                  A termékbesorolást a Kombinált Nómenklatúra értelmezésére szolgáló 1. és 6. általános szabály, valamint a 2106, 2106 90, 2106 90 20 KN-kódok szövege határozza meg.
                  A készítmény alkoholtartalma a 0,5 térfogatszázalékot meghaladja, italok előállításához használt összetett alkoholos készítménynek minősül, más, mint az illatanyagokon alapuló 3302 vámtarifaszám alá sorolandó termékek (lásd a 21. Árucsoporthoz tartozó Kiegészítő megjegyzések 3. pontját és a 2106 vámtarifaszámhoz tartozó HR Magyarázat 7. és 12. pontjához tartozó magyarázatot).